Den Vest-Sjællandske Avis, 1838-09-20
Jndenlandske Efterretninger. Kjøbenhavn den 18de September. Fregatten Rota med Thorvaldsen ombord ankom i Søndags Morges paa Hornbeks Rhed. Med Dampskibet Dronning Maria var endeel af Helsingørs og Helsingborgs Jndvaanere seilede ud for at byde ham velkommen. Ved denne Leilighed blev en af Pastor Boye forfattet Sang afsungen. Om hans Ankomst til Kjøbenhavn i Mandags troe vi at burde optage Kjøbenhavnspostens Beretning. "Kjøbenhavnsposten udkommer først i Dag, fordi Sætterne igaar vare paa Toldboden. Den daglige Tingenes Orden var nemlig suspenderet, og Kjøbenhavn var paa Toldboden eller paa Rheden, og den store nationale Fest, som der blev feiret, var i Sandhed et af de yndigste og betydningsfuldeste Optrin, hvortil Staden Kjøbenhavn nogensinde har været Vidne. Uagtet Kjøbenhavnerne i den glade Forventning om Thorvaldsens Hjemkomst alt i flere Dage havde været i længselfuld Bevægelse og navnligen i Forgaars, da man fra Time til Time imødesaae hans Komme, vi kunne næsten sige havde boet paa Veien fra og til Toldboden, og uagtet Budskabet om at Rota var i Opseiling indtraf samtidig med en øsende Regn, strømmede Folk dog i store Hobe den Kommende imøde. Man tilgive os dette lidt prosaiske Uagtet, men saasandt der ikke gives noget mere prosaisk end at vente og at blive vaad, saavist ligger der et stærkt Argument deri, at en trættende Venten og en øsende Regn ikke i fjerneste Maade havde lunknet den Begeistring, med hvilken Kjøbenhavnerne ilede ud for at bringe den høitfortjente Konstner, den hæderkronede Landsmand et jublende Velkommen. Fregatten Rota gik til Ankers paa Rheden mellem Trekroner og Toldboden noget over Kl. 1, og omtrent paa samme Tid satte de forskjellige Tog af Baade sig i Bevægelse. Lige idet den første Musikbaad, der med en Vulkan i Flaget anførte Jndustriforeningens Tog, passerede Toldbodbommen, ophørte Regnen, og en smuk Regnbue, hiint Pagtens ældgamle Symbol, kom tilsyne. J en næsten uoverseelig Række fulgte nu Baad paa Baad, flere smykkede med Løv og Blomsterguirlander, og næsten alle med festlige Flag, der førte Emblemer sigtende til Dagens Høitid. Ved deres fortræffelige Udførelse udmærkede sig især, en Neptun, som førtes af en lille Baad, hvorpaa en Søofficeer saavidt muligt ledede den hele Flottille, en Minerva, der med Farver paa hvid Grund og indrettet som en Romersk Processionsfane tjente Studenterforeningen som Hovedbanner: af Konstnernes Flag især Thorvaldsens Morgen, omgivet af brillante Decorationer Broget paa Hvidt, tre Gratier, den lyraspillende Amor begge hvidt i Rødt og en Bellona, farvet paa hvid Grund, fremdeles Jndustriforeningens Hovedslag en qvindelig Figur med Attributer, hvidt i Rodt, og paa Chirurgernes Baad en Efterligning af Thorvaldsens Æsculap og saa fremdeles. Næsten alle de Baade, der ikke havde et større Flag, havde røde Standere med Emblemer. Da disse Tog, omringede af en stor Mængde Privatbaade, under vedvarende Spil af de forskjellige Musikchor, havde samlet sig om Fregatten, gik Freund og Thiele med en paa Pompeiansk Maade. decoreret Baad ombord, og da derpaa Thorvaldsen, kom frem, blev han modtagen med eenthusiastisk Jubel Under fuldtonigt Musikaccompagnement blev dernæst en Velkomstsang af Prof. Heiberg afsungen og udbragt for Thorvaldsen et Hurra, der ideligt og atter istemtes fra alle Sider. Efterat Thorvaldsen med mangfoldige venlige Hilsener havde takket for al den Kjærlighed og Hyldest, der fra alle Sider tonede ham imøde, var paa et givet Signal hele Relingen, som ved et Trylleslag besaaet med Matroser, der istemmede et tre Gange gjentaget Hurra. Fra Baadenne blev endnu Fregatten Rota og dennes Chef, den fuldendte gentleman Capitain Dahlerup, becomplimenterede paa samme Maade, hvilket atter besvaredes af Besætningen og af Dahlerup, hvorpaa, efter skeet Jndbydelse, største Delen af Flottillens Befolkning gik ombord paa Fregatten og saaledes tildeels havde Leilighed til personligen at hilse paa Thorvaldsen. Da denne steg ned i Chefens Slup, fornyedes Jubelraabene, der idelig gjentoges fra hver Baad, han i næsten forhausende Hurtighed foer forbi. Thorvaldsens Affart fra Skibet satte naturligviis hele den Klynge af Baade, der omringede samme, i Bevægelse, og der opstod nu en Regatta, der gav hele Scenen en høist interessant Livlighed. Havde de smykkede Baade, Flagene, Musikken, Sangen og den hjertelige Jubel frembudt et meget tiltrækkende, og vi kunne uden Overdrivelse tilføie, rørende Optrin, saa laae der derimod noget i høieste Grad Imponerende i det malmfulde Hurra, der tordnede Thorvaldsen imøde, da hans Baad nærmede sig den med Mennesker bedækkede Toldbod, Pynten af Esplanaden og Langelinie. Paa Toldboden modtog Conferentsraad Hansen i Spidsen for Konstacademiets øvrige Professorer, deres store Mester, som tillige af Vagten saluteredes med militair Honneur, og da han var stegen i den Vogn, som der ventede ham, vare i et Ru Hestene spændte fra, og i den største Orden og Regelmæssighed bevægede Vognen sig gjennem Amaliegaden, over Amalienborg til Charlottenborg, ledsaget af uophørlige Vivats, der især hævede sig til stormende Jubel idet Toget passerede forbi Kongens Palais. Jkke blot Vinduerne i de Huse, forbi hvilke Triumphtoget gik, vare opfyldte med Mennesker, men Vogne, Trapper og del. vare bedækkede med Pyramider af Tilskuere. Paa Kongens Nytorv forblev Massen, indtil Thorvaldsen kom frem paa Altanen paa Charlottenborg, og vi kunne ikke tænke os andet, end at det maa have været et af de stolteste Øieblikke i hans Liv, da han derfra hilsede den uhyre Mængde af Landsmænd, hvis Jubel her beseglede en Hyldest saa energisk og saa hjertelig, som vel neppe nogensinde er bragt nogen Dansk Mand af hans Folk, der, netop fordi dette ikke lettelig lader sig henrive af en luftig Enthousiasme, er ærligt, dybt og trofast i sin Begeistring. Saaledes modtoges Bertel Thorvaldsen, da han i Aaret 1838 vendte hjem til sin Fødeby Kjøbenhavn."J Ugen fra den 8de til den 15de Septbr. ere her i Staden ægteviede 14 Par, fødte ere 50, hvoraf 21 Drenge og 29 Piger; døde ere 54, hvoraf 12 Mænd, 16 Qvinder, 11 Drenge og 12 Piger. Saaledes ere 4 flere døde end fødte.